Head, halvad ja pühad
Eluvett ma toon janusele, kuiva maa panen ma õitsema,
oma Vaimu valan igaühe peale, õnnistavad vood pääsevad valla.
Tulge vaid, tulge vaid minu juurde puhastuma,
saad juua eluvett - see uuendab kõik!
Pean meeles oma rahvast kui silmatera,
sind oma mõtetest ei saa
Tule tagasi mu juurde, siis sulle andeks annan,
minu armu jõed pääsevad taas voolama
Tulge vaid, tulge vaid minu juurde puhastuma
saad juua eluvett - see uuendab kõik.
Ma ju olen sinu Issand, sinu lunastaja!
Esimene ja viimane.
pole kedagi, kes oleks Minu sarnane,
elu vägi - see on tasuta!
Tulge vaid, tulge vaid minu juurde puhastuma
saad juua eluvett - see uuendab kõik.
Piibel räägib ja näitab meile, kuidas Jumala rahvas peab
kogema päris tugevat puhastumist, Hesekiel 36:25-27 ütleb nii:
"Ja ma piserdan teie peale puhast vett, et te saaksite puhtaks;
kõigist teie rüvedustest ja ebajumalatest ma puhastan teid!
Ja ma annan teile uue südame ja panen teie sisse uue vaimu!
Ma kõrvaldan teie ihust kivise südame ja annan teile lihase südame.
Ma panen teie sisse oma Vaimu ja teen, et te käite mu seaduste
järgi ja täidate neid!"- nüüd see, mis siit Piibli Sõnast välja tuleb,
on äärmiselt tähtis, on väga tähtis teada meile igaühele, mida
Jumala Sõna meist räägib ja tahab, et me teeksime.
Nüüd, Piibel lähtub sellest, et meid on uuestisünni kaudu
eraldatud täielikult patust. Piibel ütleb, et Ta siirdas meid, kes
enne olime pattudes, pimeduses, siis nüüd asetas Ta meid oma
armsa Poja riiki. Kui meid asetati Tema Poja riiki, siis me süda
puhastati, uuendati, vabastati kõigest patust.
Seepärast me peame ka oma isiklikus elus aru saama, et meid
on eraldatud patust ja ka selle olemusest. Kui vaatame nüüd,
mida Jumala Sõna meile õpetab: näiteks 1. Johannese 3:3 -
"Ja igaüks, kellel on niisugune lootus Tema peale, puhastab ennast,
nii nagu Temagi on puhas." Ja enne seda ütleb: "Armsad, me oleme nüüd
Jumala lapsed ega ole veel saanud avalikuks, mis me tulevikus oleme;
aga me teame, et me Tema ilmudes oleme Tema sarnased, sest me
näeme siis Teda nagu Tema on." - nii et pane tähele: igaüks, kes
paneb oma lootuse Temale, see puhastab ennast, nii nagu Tema -
Vabastaja - on puhas. Piibel ütleb: "Igaüks, kes pattu teeb, teeb ka
seda, mis on käsu vastu; ja patt on see, mis on käsu vastu.
Ja te teate, et Tema on ilmunud patte ära võtma; ja Temas
ei ole pattu. Ükski, kes jääb Tema sisse, ei tee pattu;
ükski, kes pattu teeb, ei ole Teda näinud ega Teda tundnud."
Kui me, inimesed, mõtleme Jumala Sõna peale, siis mida rohkem me
seda loeme, seda teadlikumaks saame Jumala Sõna tõotustest
ja selle tähendusest. Ja seda rohkem me saame õnnistust ja elu,
mida Jeesus meile kingib. Mida rohkem me saame seda kogemust
ja Jeesuse elu oma südamesse, seda suurem võit saab meil olema patu
ja selle väe ning mõju üle. Kui nüüd inimene elab õiges suhtes
Jumala Sõna ja Kristusega, siis Jumala Sõna saadab korda inimese
südames selle, et see Sõna eraldab inimese patust - et ta ei tee
enam tahtlikult pattu. Ja inimene, kes teeb pattu - kõik me eksime,
ütleb Jumala Sõna - ja Jumala Sõna kutsub võitluste ja kukkumiste
keskelt meid tulema vabadusse Jeesuse juurde ja nii see mõjutab
inimese elu, et ta ei pea jääma patu ahelatesse ja patu sisse.
Kui me näiteks mõtleme vale peale - nii kergelt öeldakse hädavalesid.
Ei mõelda selle peale, kuid see öeldakse. Kui inimene saab
teadlikuks sellest valest, sest Jumal näitab talle südametunnistuse
kaudu, nii et Jumala Sõna torkab südamesse nagu mõõk ja inimene
saab aru, et "nüüd ma tegin pattu" ja ta saab patu "ära parandada",
kui inimene tuleb Kristuse juurde, palvetab ja seekaudu saab vabaduse
sellest patust. Tänu Jumalale! Halleluuja!
Jumal tahab võita meie meele ja hinge. Võita meid nii totaalselt,
et inimese süda muutub. On palju inimesi, kes on patu võimuses,
kuid ka neid, kes on kibestumise võimuses: kuigi on usule tuldud,
on kogetud uuestisündi, kuid on jäänud kibeduse jäänuseid ja juuri,
mis siis põhjustab meelepaha ja süngust vaimulikus elus ja
ka üldises elus. Need on asjad, millest inimene omal jõul ei
pääse vabadusse! Jumala Sõna pakub abi armsal viisil ka sel alal
ja kui Jumala Vaim saab võita meie meele ja hingeelu, siis pane tähele
- see viha, vimm, kibestumine, rahulolematus, mis seal inimsüdames
valitseb ja möllab tihti, siis see võidakse sealt südamest
ainulaadsel viisil ära võtta, tänu Jumalale, Jeesuse armsas nimes!
Kirjas filiplastele kirjutab Paulus huvitaval viisil, 2. peatükis
5. salmis: Piibel ütleb: "Olgu teil samasugune meel, mis oli ka
Kristusel Jeesusel.." nüüd mõtle natuke selle hetke peale -
milline hetk see on, kui me siit ajast läheme igavikku ja kui me
kord kõnnime kullast tänaval Jumala juures Taevas,
siis kõik mured ja vaevad on läinud! Ahastus on kadunud!
Piibel ütleb, et endised asjad ei tule isegi meelde - see on
nii võimas! See on nii tähtis hetk, milleks meid on kutsutud!
Ja kui lõplik võit on saadud Taevas - pole vaja enam karta, et me
langeme või ära kukume, vaid see on magus võit Pühas Vaimus,
kui me saame kõndida seal ja siis kaigub rõõmulaul me südametes!
Me laulame laulu, mida isegi inglid ei oska laulda - Piibel ütleb, et
seda laulu laulame Tallele - kui mõtleme, et Jeesuse verega pestud
kari laulab laulu Jeesusele, millist isegi inglid ei oska,
vaid inimene, kes on mullast võetud ja vabastatud,
pestud patu orjusest, pestud pattudest laulma seda
vabastatute õnnistatud laulu, mis on Kristuses Jeesuses, halleluuja!
Ning see on ülestõusmise imeline õnnistus! Jeesuse nimes.
Tule Jeesuse juurde, tule just sellisena
rahata, hinnata, kõik sulle antakse
oma verega Ta sinu südant tahab puhastada
Isa ette puhtana et võiks asetada sind.
Tulid, Kuningas, minu elumajja: räämas ja musta,
koputasid südame uksel kord nii tasakesi, vaevalt kuulsin,
teinekord ka valjult, kõvasti. Lükkasin riivid eest,
kõrvaldasin takistused ja nii sina, Kuningas, tulid minu elumajja:
segamini ja nii pimedasse: kõike sa nägid, isegi keldrit,
kõik salajased urkad ja mida kõike sa leidsid sealt! Mitu salajast
pahategu, langemist, sinikaid ja haavu, katkist inimest,
nuttu ja valu. Kevadpäikese valgust sügistormi,
jääd ja sula. Kuigi Sina seda kõike nägid, Sina, kelle ees kõik
on alasti ja paljastatud, ei öelnud siiski ühtegi süüdistavat sõna
ega mõistnud mind hukka, vaid andsid kõik andeks, andsid armu!
Ka mulle kõlasid sõnad: "Mine ja ära tee enam pattu!"
Ole Kuningas minu elumajas! Istu minu odava laua äärde!
Istu Isanda koha peale - Sinule tahan selle loovutada!
Õnnista minu väikest moona - Sind tahan teenida!
Sinule rääkida oma asjad, Sinult küsida, Sinult vastust oodata!
Ei taha pilgata Sind enam, ole Kuningas ja Issand, minu
väikeses elus! Sinule siiski väärtuslikus majas.
Ela koos minuga nüüd ja igavesti!
Kõik valmis on sinule - Jeesus ise kinnitab seda.
Tulgu vaid, kes tahab tulla, juua saad, ei enam janu!
Ka mind on need usuasjad mõtlema pannud ja vaevanud väikesest
tüdrukust peale. Mäletan üht juhtumit. See oli heinapõllul ja
keegi pani mulle ja vanematele pähe mõtte maailma lõpust
ja sellest ütlusest jäi meile midagi "kummitama",
ma ei olnud sellist sõna enne kuulnud ja ma ei teadnud,
mida see tähendas. Mul oli häbi ka vanemate käest küsida, sest
nendest asjadest me tavaliselt ei rääkinud. Aga ma ei saanud enam und
ja ma pidin emalt küsima, et: "Ema, kas see maailma lõpp
tuleb kunagi?" Ema oli siis väsinud ja ei jaksanud mulle rohkem öelda
kui: "Küll see lõpuks tuleb!" Ja siis algas minu sees võitlus ja
ma hakkasin palvetama, et ei tuleks maailma lõpp ega elu lõpp ega
kõikide asjade lõpp, mida ma ei tahtnud, et see lõpeks.
Aeg läks ja siis ma õppisin lugema ja sain Piibli ning mind paelusid
alati vaimulikud asjad ning leeri ajal oli mul kindel soov
uskuda ja järgida Jeesust. Kuidas see Jumala arm mulle
nii oli ilmunud, ei tea, kuid selline ma olin ja lugesin Piiblit.
Siis tuli aeg, kui sõbrannad hakkasid käima tantsimas ja mul ei olnud
kedagi usklikku sõpra ning nii juhtus, et ma leidsin end sealt,
kust kunagi poleks arvanud-maailma teedelt ja tantsupõrandalt.
Mäletan, et kord võttis keegi mees mind tantsima ja küsis järsku
keset tantsu ja kõike üllatava küsimuse: "Tuula, kas sa kunagi
ei karda, et sa lähed põrgusse?" Ma ütlesin: "Ei karda!"
Ma ei kartnud seda, kuid kogu aeg ma enda sees siiski palvetasin ja
lugesin kõikide muude asjade kõrvalt ka Uut Testamenti.
19-aastasena olin Tamperel, oli kevad ja kõndisin Tampere tänavatel
ringi, tühjus oli mu sees. Sel õhtul oli seal tänaval päris
huvitav seltskond ja ma läksin neilt suitsule tuld küsima ja
sattusin nende vestluse keskele, nad olid minemas tänavalt kuskile
hoonesse, kus neil oli mingi üritus ja ma olin nii imestunud, et
mis seltskond see selline on. Nad palvetasid mu eest, kuid ma olin
tugevas sisemises vastuolus, kaoses. Pärast need inimesed võtsid
minuga ühendust, kuid mina hoidsin distantsi ja olin
eelarvamustega. Hiljem sain aru, kes see seltskond oli. Nad olid
misjonäridest usklikud, kes olid uuestisündinud ja kellel oli mure
teiste inimeste pärast. Kui nad mu eest palvetasid, siis ei tundnud
ma eriti midagi, sest ma olin omadega nii umbes, siis ma läksin
Rootsi, kui mul lõppes Tamperel töö. Olin olnud nooremana Rootsis
tööl ja siis nüüd ma läksin puhkuse- reisile, läksin seal ühte kohta
tantsima ja seal ma kuidagi tajusin, et see, mida ma igatsen,
ei leia ma mitte kunagi siit ja need olid minu elu viimased tantsud.
Tulin sealt koju ja kuulsin, et meie kodukülas oli üks Helena
usule tulnud, läksin siis Helena juurde ühel õhtul ja teist korda
läksin ka koos oma õega. Seal siis väikesest traktaadist sai
mulle asi selgeks: sellelt lehelt võis lugeda päästest ja inimesest,
kes oli surmahaiguses ja nuttis, sest ta ei teadnud, kuhu ta
on minemas ja kuidas tema asjad on - tal polnud päästekindlust.
Ka minul polnud. Selle tüdruku juurde tuli üks mees, kes ütles:
"Usu Issandasse Jeesusesse, siis saad sa päästetud!" Siis see tüdruk
ütles: "Jah, ma usun, aga ma ei tunne midagi!" Ja siis see teine
vastas:"Uskuda Jeesusesse ei tähenda tingimata, et peab midagi
tundma, vaid "usu Issandasse Jeesusesse ja siis saad sa päästetud!"
Ja nii minagi uskusin ja sain päästetud ja pärast ma mõtlesin, et
see siis oligi see, mis minu elust puudu oli! Minusse tuli suur soov
rääkida sellest teistele ja nii ma olen saanud kutsumuse
kuulutada evangeeliumi, olen abiellunud mehega, kes ka on
jumalariigitöös ja me oleme saanud üheskoos kuulutada Venemaal ja
ka siin, Soomes, mitmes kohas, Jeesusest.
Meie peres on kolm juba täiskasvanud last
ja meil on suur tänuaine selle eest, et ka meie lapsed tahavad
Jumalat teenida! On palju tänu põhjusi. Inimesed on nii lootusetus
olukorras ja teinekord olen näinud, et ka kõige valgemate kardinate
taga võib peituda kõige suuremat ja ahistavamat pimedust!
Et kuigi inimesed pealtpoolt näitavad hoopis midagi muud, siis
ometigi on tühjus nende sees. Nii et mina ütleksin nii oma tööst,
et ma olen tableti esindaja: selle tableti ehk ravimi esindaja, mida
ise olen võtnud ja mis mind on terveks ravinud, seda tahan ka
teistele soovitada. Olen näinud ka seda, et ma ei saa kedagi sundida,
kuid ma võin reklaamida seda ja soovitada ja ma ei saa seda anda
nagu põrsast kotis. Jumal on nii suur, et Ta suudab oma nime
kirgastada ja näidata oma olemasolu igaühele, kes tõde otsib!
Ütlen sinulegi, kes võib-olla kahtled: kui sa ütled, et:
"Kui see kõik on tõsi, kui sina, Issand, elad; kui see on nii, et
me igaüks peame andma oma elu Jeesusele, et päästetud saada,
siis siin on minu elu - võta mind ja valmista mind ja tee mind
enda omaks!" Tahan vaid kindlaks teha,
et sa kindlasti tead, et sa oled päästetud!
Tuli ja jää, ülistage! Mere lained, metsad, kosed.
rõõmustage! Tõstke kõrgeks Jumalat!
Jumal on ustav, annab rahu, armastuse.
Pisarate maa paneb ta õitsema, näed selle rohelust.
Jumal on armuline, teab ja tunneb südant,
Ta tegi sind, lõi uue, puhta elu!
Nüüd, sinul, kes vaatad telesaadet, sul on võimalus olla kaasas!
Sa võid helistada ekraanil oleval numbril, mis on 060010077,
selle kõne hind on vaid 9 eurot ja 85 senti pluss kohalik kõnetasu,
selle summaga oled kaasas evangeeliumitöös, et me saame teha
tööd, võita hingi Jeesusele, levitada evangeeliumi õnnistust
kõikjale, kus seda saadet nähakse! Aitäh toetuse eest!
Issand õnnistagu sind!
Teda kiitke, mäed ja orud, taevas ja maa,
väiksed ja suured, kiitke Tema kirkust, suurust!
Tuli ja jää, ülistage, mere lained, metsad, kosed,
rõõmustage, tõstke kõrgeks nii Jumalat!
Tõlge: Jaana Eskor